Mayanê/Merdimanê  Şemeyî no hewte zî semedê persayîşê aqibetê merdimanê xo yê ke bi destê dewlete ameyî vînîkerdene û muhakemekerdişê qetilkaran, waşt Meydanê Galatasarayî de çalakîye bikerê.
Xeylêk temsîlkaranê dezgehanê heqanê merdiman û sîyasetmedaran zî paşdî dayê çalakîya mayan. Mayî pîya bi pawitoxanê heqan ver bi Kuçeyê Îstîklalî dest pê çalakîye kerde. Mayê Şemeyî gerîyayî binê ablûaqaya polîsan.  Hemsereka Pêroyî ya ÎHDyî Erene Keskîn û temsîlkarê partîyanê sîyasîyan û pawitoxê heqanê merdiman zî tede xeylêk kesî bi kelemçeyanê peykîyan ameyî destbendkerdene. Di kesanê ke vera destbendkerdişî nêrazîbîyayîş mojna ê zî ameyî destbendkerdene. Dîya zanayene ke nizdê 20 kesan ameyî destbendkerdene.
